POS - PULA
Građevina stambene namjene- višestambena građevina s ukupno 65 stanova, na k.č.br. 1813/13, k.o. Pula, Šandaljska ulica Pula.
Građevinska dozvola izdana 30.10.2024.godine u skladu s glavnim projektom izrađenim od strane trgovačkog društva TRINAS INŽENJERING d.o.o., Osijek, glavni projektant Ante Grubišić, mag.ing.aedif.
Građevina je katnosti Po+Pr+4, sastoji se od tri dilatacijske cjeline.
dilatacija „A“ - Po+Pr+4
dilatacija „B“ - Po+Pr+4
dilatacija „C“ – Po
U dilataciji „A“ nalazi se sveukupno 31 stambena jedinica (3 stambene jedinice u prizemlju te još 7 stambenih jedinica na preostalim etažama). U dilataciji „B“ nalazi se sveukupno 34 stambene jedinice (2 stambene jedinice u prizemlju te još 8 stambenih jedinica na preostalim etažama).

U podrumu zgrade nalazi se 66 garažnih parkirnih mjesta, a preostalih 25 parkirališnih mjesta smješteno je na vanjskoj površini. U prizemlju dilatacije „A“ nalazi se 31 spremište, dok se u prizemlju dilatacije „B“ nalazi 34 spremišta, odnosno po jedno spremište za svaku stambenu jedinicu.
Krovna konstrukcija je armiranobetonska– ravni neprohodni krov.
Fasadu izvesti od kamene vune debljine 10 cm, ETICS sustav
Završna obrada unutarnjih zidova i stropova žbukanjem te bojanjem 
Završne obloge podova pojedinih prostora previđeni su prema namjeni pojedinih prostorija. Podovi u svim prostorijama obrađuju se završno cementnom glazurom a na glazuru se polaže protuklizna keramika i parket (ovisno o namjeni prostorije).
Vanjska stolarija od PVC-a (troslojno IZO staklo). Unutarnja stolarija drvena.
U građevini su svi uobičajeni priključci i instalacije: električna mreža, plinovodna opskrba, vodoopskrba i odvodnja otpadnih i oborinskih voda, a sve prema uvjetima nadležnih javnopravnih tijela.
Priključenje instalacije vodoopskrbe za predmetnu građevinu, izvodi se na javni sustav Priprema tople vode vršiti će se plinskim akumulacijskim bojlerima smještenima u kupaonici ili u ostavi, u svakom stanu po jedan.
Za hlađenje i primarno grijanje predviđene su toplinske pumpe zrak-zrak. Smještaj vanjskih jedinica je predviđen na terasama. Razmještaj unutarnjih jedinica je zidno podstropno. Plinski kondenzacijski kombi bojleri služe za pripremu tople vode i kao rezervna varijanta za radijatorsko grijanje građevine pri najnižim temperaturama.
Projektom je predviđena ugradnja dizala.

